A 2004-es FIDE-sakkvilágbajnokságon a korábbi legjobb eredményéhez képest még egy lépéssel közelebb került a világbajnoki címhez, ezúttal az elődöntőig jutott. Első kiemeltként az 1. körben a líbiai Tarik Abulhul és a 2. körben a bolgár Aleksander Delchev ellen egyaránt 2–0-ra, a 3. körben a szlovák színekben játszó Szergej Movszeszjan ellen 1,5–0,5-re, a 4. körben a horvát Zdenko Kozul ellen 2–0-ra győzött. A negyeddöntőben az orosz Andrej Harlovot is 2–0-ra verte, és csak az elődöntőben állította meg rájátszás után 4–2-vel a versenyen a világbajnoki címet is megszerző Rusztam Kaszimdzsanov.